nvidia/miracl-vision huggingface dataset:
गंगाबल झील

गंगाबल झील (Gangabal Lake) या गंगबल झील (ﮔﻨﮕﺒﻞ ﺟﮭﻴﻞ‎) भारत के जम्मू व कश्मीर राज्य के गान्दरबल ज़िले में हरमुख पर्वत के चरणों में स्थित एक स्वच्छ पर्वतीय झील है। भौगोलिक दृष्टि से यह एक टार्न झील या गिरिताल की श्रेणी में आती है। हिन्दू मान्यता में यह हरिद्वार जितनी पवित्र है और लोग यहाँ धार्मिक पूजा करने व अपने मृत परिजनों की अस्थियाँ विसर्जित करने आते हैं। हर वर्ष यहाँ पारम्परिक तीन-दिवसीय धर्मयात्रा चलती है। ढाई कि॰मी॰ लम्बी और एक कि॰मी॰ चौड़ी इस झील में पानी पास की पिघलती हिमानियों के झरनों से आता है। झील से बाहर पानी एक धारा में पास की छोटी-सी नन्दकोल झील में जाता है और वहाँ से वंगथ नामक झरने में निकलता है जो आगे जाकर सिन्द नदी (सिन्धु नदी से अलग) में विलय हो जाता है। गंगाबल झील में ट्राउट समेत कई मछलियों की प्रजातियाँ मिलती हैं। यहाँ पहुँचने के लिये श्रीनगर से 45 कि॰मी॰ गान्दरबल से आगे नारानाग बस्ती तक का सड़क का सफ़र और फिर 15 कि॰मी॰ की पैदल चढ़ाई है जो घोड़े पर भी तय की जा सकती है। यहाँ आसपास के मर्ग (घास के मैदान) में चरवाहे अक्सर अपनी भेड़-बकरियाँ लेकर आते हैं। यहाँ पहुँचने का दूसरा रास्ता सोनमर्ग से विशनसर झील से होते हुए 4,100 मीटर ऊँचे निचनई दर्रे को पार करके आता है। बांडीपूर की आरीन बस्ती से भी यहाँ पैदल-मार्ग आता है।
शक्ति अर्धचालक युक्तियाँ

शक्ति एलेक्ट्रानिकी के क्षेत्र में शक्ति-परिपथों में प्रयुक्त होने वाली अर्धचालक युक्तियों को सशक्त अर्धचालक युक्तियाँ या शक्ति अर्धचालक युक्ति (power semiconductor device) कहते हैं। ये दिष्टकारी के रूप में या स्विच के रूप में प्रयुक्त होती हैं। ये युक्तियाँ प्रायः पूर्णतः चालू (आन) या पूर्णतः बन्द (आफ) अवस्था में रहती हैं और इसी प्रकार के उपयोग के लिए डिजाइन भी की जाती हैं। ये प्रायः 'रैखिक अवस्था' (लिनियर मोड) में काम में नहीं ली जातीं। Switching times range from tens of nanoseconds to a few hundred microseconds, depending on the device. MOSFET drain source resistances increase as more current flows through the device. As frequencies increase the losses increase as well, making BJTs more attractive. Power MOSFETs can be paralleled in order to increase switching current and therefore overall switching power. Nominal voltages for MOSFET switching devices range from a few volts to a little over 1000 V, with currents up to about 100 A or so. Newer devices may have higher operational characteristics. MOSFET devices are not bi-directional, nor are they reverse voltage blocking. An example of this new device from ABB shows how this device improves on GTO technology for switching high voltage and high current in power electronics applications. According to ABB, the IGCT devices are capable of switching in excess of 5000 VAC and 5000 A at very high frequencies, something not possible to do efficiently with GTO devices.
तृतीय आंग्ल-मैसूर युद्ध

तृतीय आंग्ल-मैसूर युद्ध (अंग्रेजी: Third Anglo-Mysore War, थर्ड अँग्लो-मायसोर वॉर) यह मैसूर राज्य के शासक टीपू सुल्तान और ब्रिटिश ईस्ट इंडिया कंपनी के बीच १७८९ से १७९२ के दौरान हुआ था। यह युद्ध आंग्ल-मैसूर युद्ध मालिका का तृतीय युद्ध था।
द्वितीय आंग्ल-मराठा युद्ध

2द्वितीय आंग्ल-मराठा युद्ध मराठा साम्राज्य और ब्रिटिश ईस्ट इंडिया कंपनी के बीच १८०३ से १८०५ के दौरान हुआ था।
संवैधानिक अधिकार

‘संवैधानिक अधिकार बचाओ’ आन्दोेलन को समर्थन दीजिये। एक संवैधानिक अधिकार एक अधिकार या स्वतंत्रता है जो उस देश के संविधान द्वारा नागरिकों को दी जाती है ।  में संयुक्त राज्य अमेरिका संवैधानिक अधिकारों की गारंटी कर रहे हैं संयुक्त राज्य अमेरिका संविधान । इनमें से ज्यादातर अधिकार बिल ऑफ राइट्स , अमेरिकी संविधान में पहले दस संशोधनों में निहित हैं ।  उदाहरण के लिए , दुनिया के सभी देशों में से लगभग आधे लोगों के पास अपने देश के संविधान द्वारा संरक्षित स्वास्थ्य देखभाल के अधिकार की गारंटी है ।  हालाँकि, संयुक्त राज्य अमेरिका में स्वास्थ्य देखभाल का अधिकार संवैधानिक अधिकार नहीं है।  अमेरिका के अलावा, ग्वाटेमाला , हैती , मैक्सिको , बोलीविया , कोस्टा रिका , कोलम्बिया , होंडुरास , निकारागुआ , और लाइबेरिया उन देशों में से हैं, जहाँ के नागरिकों के पास खुद की आग्नेयास्त्रों का संवैधानिक अधिकार है । लेकिन केवल ग्वाटेमाला के अधिकार संयुक्त राज्य अमेरिका में द्वितीय संशोधन के अधिकारों के समान व्यापक हैं ।  लगभग १ countries२ देशों के गठन कुछ प्रकार के धर्म की स्वतंत्रता की गारंटी देते हैं ।  संवैधानिक द्वारा प्रदान किए गए अधिकार पहले संशोधन सहित, प्रेस की स्वतंत्रता , अभिव्यक्ति की स्वतंत्रता , याचिका का अधिकार और एकत्र होने की स्वतंत्रता , संयुक्त राज्य अमेरिका के लगभग अद्वितीय हैं।
हरिहर राय प्रथम

हरिहर प्रथम (1336–1356 CE), जिन्हें हक्क ಹಕ್ಕ और वीर हरिहर प्रथम भी कहा जाता है, विजयनगर साम्राज्य के संस्थापक थे। ये भवन संगम के ज्येष्ठ पुत्र थे, और संगम राजवंश के संस्थापक थे, जो कि विजयनगर पर राज्य करने वाले चार राजवंशों में से प्रथम हैं। सत्ता में आने के तुरंत बाद इन्होंने वर्तमान कर्नाटक के पश्चिमी किनारे पर बार्कुरु में एक किले का निर्माण करवाया. शिलालेख से यह पता चलता है कि सन् 1339 में ये अनंतपुर जिले के गुट्टी में स्थित अपने मुख्यालय से वर्तमान कर्नाटक के उत्तरी भागों का प्रशासन किया करते थे। प्रारंभ में इनका नियंत्रण होयसल साम्राज्य के उत्तरी भागों पर था और सन् 1343 में होयसल वीर बल्लाल तृतीय की मृत्यु के बाद इन्होंने पूरे साम्राज्य पर अधिकार कर लिया। इनके काल के कन्नड़ शिलालेखों में इनका उल्लेख कर्नाटक विद्या विलास (महान ज्ञान एवं कौशल के स्वामी), भाषेगेतप्पूवरयारगंदा (वचन का पालन न करने वालों को दंड देने वाले), अरियाविभद (शत्रु राजाओं के लिए अग्नि के समान) के रूप में किया गया है। उनके भाइयों में से कम्पन नेल्लूर क्षेत्र का, मुदप्पा मुलबागलू क्षेत्र का, मरप्पा चंद्रगुट्टी क्षेत्र का प्रशासन किया करते थे एवं बुक्क राय इनके उप-सेनापति थे। इनके प्रारंभिक सैन्य अभियानों के द्वारा तुंगभद्रा नदी की घाटी पर इनका नियंत्रण स्थापित हो गया और क्रमशः कोंकण व मालाबार तट के कुछ क्षेत्रों तक विस्तार हुआ। उस समय तक, होयसलों ने अपने अंतिम शासक वीर बल्लाल तृतीय को खो दिया था, जिनकी मृत्यु मदुरै के सुल्तान से युद्ध के दौरान हुई और इससे उत्पन्न रिक्ति के कारण हरिहर प्रथम सार्वभौम शासक के रूप में उभरे। पूरा होयसल प्रदेश प्रत्यक्ष रूप से इनके शासन में आ गया. श्रृंगेरी मठ को दिए गए अनुदान से संबंधित सन् 1346 के एक शिलालेख में हरिहर प्रथम का उल्लेख "पूर्वी एवं पश्चिमी समुद्रों के बीच स्थित संपूर्ण देश के शासक" के रूप में किया गया है और इनकी राजधानी का वर्णन शिलालेख में विद्या नगर (अर्थात विद्या की नगरी) के रूप में किया गया है। हरिहर प्रथम को एक केंद्रीकृत प्रशासनिक व्यवस्था और सुव्यवस्थित शासन का श्रेय दिया जाता है, जिससे इनकी प्रजा को शांति, समृद्धि और सुरक्षा प्राप्त हुई. हरिहर प्रथम के उत्तराधिकारी बुक्क प्रथम थे, जो संगम राजवंश के पांच शासकों (पंचसंगमों) में सर्वाधिक उल्लेखनीय हुए. काकतीय वंश के सामंत का पुत्र था इससे पहले मोहम्मद बिन तुगलक ने इस्लाम धर्म स्वीकार करवा दिया था श्रृंगेरी पीठ के सन्त विद्यारण्य से दीक्षित होकर पुनः हिन्दू धर्म स्वीकार किया तथा अपने अनुज बुक्का प्रथम की सहायता से विजयनगर साम्राज्य की नींव रखी प्रारंभिक राजधानी एनीगुंडी थी परंतु कुछ ही समय के बाद इसे हम भी स्थानांतरित कर दिया जाता है मधुरा पर आंशिक विजय प्राप्त की उत्तराधिकारी बुक का प्रथम
प्रिज़्म

प्रकाशिकी में, प्रिज़्म (Prism / संक्षेत्र या क्रकच आयत) एक सपाट चिकनी सतहों वाला एक पारदर्शी प्रकाशीय अवयव है जो, प्रकाश का अपवर्तन करता है। कम से कम दो सपाट सतहों के मध्य एक कोण का होना अनिवार्य है। सतहों के मध्य के कोण की सटीकता उसके अनुप्रयोग पर निर्भर करती हैं। पारंपरिक रूप से संक्षेत्र उस ज्यामितीय आकार को परिभाषित करता है जिसका एक त्रिकोणीय आधार और आयताकार पक्ष होते हैं। कुछ प्रकाशीय संक्षेत्र वास्तव में एक ज्यामितीय संक्षेत्र के आकार के नहीं होते हैं। संक्षेत्रों को हर उस सामग्री से बनाया जा सकता है जो कि, उस तरंगदैर्य के लिए पारदर्शी हो जिसके लिए उन्हें तैयार किया जा रहा है। संक्षेत्रों का निर्माण मुख्यत: कांच, प्लास्टिक और फ्लुराइट से किया जाता है। प्रिज़्म का प्रयोग प्रकाश को उसके संघटक वर्णक्रमीय रंगों (इंद्रधनुष के रंग) में तोड़ने के लिए किया जा सकता है। संक्षेत्रों को प्रकाश के परावर्तन, अथवा प्रकाश के विभिन्न ध्रुवीकरण वाले संघटकों में विभाजित करने के लिए भी इस्तेमाल किया जा सकता है। प्रकाश जब एक माध्यम से दूसरे माध्यम में प्रवेश करता है तब उसकी गति परिवर्तित होती है (उदाहरण के लिए, वायु से संक्षेत्र के कांच से)। गति का यह परिवर्तन प्रकाश के अपवर्तन का कारण बनता है क्योंकि प्रकाश एक नए माध्यम में एक भिन्न कोण से प्रवेश करता है (हाइगेंस का सिद्धांत)।
पिरिडीन

पिरिडीन (C5 H5 N) एक विषमचक्रीय कार्बनिक यौगिक है, जिसके चक्र में कार्बन के पाँच और नाइट्रोजन का एक परमाणु रहता है। इसके संरचनासूत्र का प्रतिपादनKorner ने १८६९ ई. में किया था। इस सूत्र से पिरिडीन के रासायनिक व्यवहार की व्याख्या ढंग से हो जाती है। कोयला, पीट-कोयला, काठ और अन्य बिटॅमिनी पदार्थों को तपाने से पिरिडीन बनता है और उनके भंजक आसवन से जो अलकतरा प्राप्त होता है, उसी में यह रहता है। अस्थि के भंजक आसवन से जो अस्थि तेल प्राप्त होता है, उसमें भी पिरिडीन रहता है। कोयले के अलकतरे के प्रभाजित आसवन से जो उत्पाद ८० डिग्री C और १७० डिग्री C के बीच प्राप्त होता है, उसी हलके तेल में बेंज़ीन के साथ-साथ पिरिडीन रहता है। इस हलके तेल पर तनु सल्फ्यूरिक अम्ल को क्रिया से तथा फिर चूना द्वारा पृथक् कराकर यह प्राप्त होता है। इसके पुन: आसवन से परिष्कृत पिरिडीन प्राप्त होता है। पिरिडीन रंगरहित द्रव है, जिसका घनत्व ० डिग्री सें. पर १.००३३ है। इसका क्वथनांक १४४.५ डिग्री सें. है। इसकी गंध बड़ी तीखी और अरुचिकर होती है। यह जल, ऐल्कोहल और ईथर में सब अनुपात में विलेय है और अम्लों से लवण बनाता है। यह तृतीयक क्षारक है और स्थायी यौगिक बनाता है। ऑक्सीकारकों का इसपर कोई प्रभाव नहीं पड़ता। हैलोजन की क्रियाएँ इस पर कठिनता से होती हैं। अपचयन से यह अपचित होकर पिपेरिडीन बन जाता है। प्रयोगशालाओं में भी इसका संश्लेषण हुआ है। पिरिडीन महत्वपूर्ण यौगिक है। मेथिलेटेड स्पिरिट के निर्माण में इसका उपयोग एक समय व्यापक रूप में होता था। विलायक के रूप में इसका उपयोग अब भी होता है। अनेक रासायनिक अभिक्रियाओं में अल्प मात्रा में उपस्थित रहकर भी यह उच्च कोटि का उत्प्रेरक सिद्ध हुआ है।
चिन्तामणि घोष

चिन्तामणि घोष (१८५४ - १९२८) भारत के महान प्रिन्टर एवं इण्डियन प्रेस, प्रयाग के स्वामी थे। उन्होने सन् १८८४ में इस प्रेस की स्थापना की थी जिससे हिन्दी साहित्य की हजारों पुस्तकें प्रिन्ट हुईं। चिंतामणि घोष ने प्रथम सर्वश्रेष्ठ मासिक 'सरस्वती' द्वारा और हिंदी के अनेक ग्रंथों को छापकर हिंदी साहित्य की जितनी सेवा की है, उतनी सेवा हिंदी भाषा भाषी किसी प्रकाशक ने शायद ही की होगी। चिंतामणि घोष ने 1884 में इंडियन प्रेस की स्थापना की और 1899 में नागरी प्रचारिणी सभा से प्रस्ताव किया कि सभा एक सचित्र मासिक पत्रिका के संपादन का भार ले जिसे वे प्रकाशित करेंगे। नागरी प्रचारिणी सभा ने इसका अनुमोदन तो कर दिया किंतु संपादन का भार लेने में अपनी असमर्थता जताई। अंत में संपादन का भार एक समिति को सौंपने पर सहमति बनी। इस समिति में पाँच लोग थे। वे थे बाबू श्याम सुंदर दास, बाबू राधाकृष्ण दास, बाबू कार्तिक प्रसाद , बाबू जगन्नाथ दास और किशोरीलाल गोस्वामी। और इस तरह 'सरस्वती' की योजना को अंतिम रूप मिला। जनवरी 1900 में इसका प्रकाशन प्रारंभ हुआ। प्रवेशांक के मुखपृष्ठ पर पाँच चित्र थे-सबसे ऊपर वीणावादिनी सरस्वती का चित्र था। ऊपर बाईं ओर सूरदास और दाईं ओर तुलसीदास तथा नीचे बाईं ओर राजा शिव प्रसाद सितारेहिंद और बाबू हरिश्चंद्र के चित्र थे। पत्रिका के नाम के नीचे लिखा रहता था-काशी नागरी प्रचारिणी सभा के अनुमोदन से प्रतिष्ठित। पत्रिका के प्रकाशक चिंतामणि बाबू ने पत्रिका का नीति वक्तव्य इस तरह घोषित किया था-
श्रीलंकाई रुपया

रुपया (सिंहली: රුපියල්, तमिल: ரூபாய்), (प्रतीक: රු, Rs, SLRs / -; कोड: LKR), श्रीलंका की आधिकारिक मुद्रा है, जिसका विभाजन 100 सेंट में किया जाता है। श्रीलंकाई रुपये को श्रीलंका के केंद्रीय बैंक द्वारा जारी किया जाता है। सन 1825 में सीलोन में सीलोनाई रिक्सडॉलर को हटाकर ब्रिटिश पाउंड को सीलोन की सरकारी मुद्रा घोषित किया गया और इसकी विनिमय दर 1 पाउंड = 13 ⅓ रिक्सडॉलर निर्धारित की गयी साथ ही ब्रिटिश चांदी के सिक्के को वैध मुद्रा बनाया गया। 1827 में रिक्सडॉलर नोटों के स्थान पर पाउंड नोट जारी किए गए। जिन रिक्सडॉलर नोटों को पाउंड नोटों से बदला नहीं गया उनका जून 1831 में विमुद्रीकरण किया गया। 26 सितम्बर 1836 को भारतीय रूपये को सीलोन का मानक सिक्का बनाया गया और सीलोन को फिर से भारतीय मुद्रा क्षेत्र में शामिल कर लिया गया। पाउंड नोट, भारतीय रुपये के नोटों के साथ प्रचलन में बने रहे। ब्रिटिश चांदी के सिक्के वैध मुद्रा बने रहे और खातों को पाउंड, शिलिंग और पेंस में रखा जाता था। हालांकि, भुगतान को एक "काल्पनिक सममूल्य" (तय लेखांकन दर) पर यानि 2 शिलिंग प्रति रुपया (यानी, £1 = 10 रुपये) की दर पर रुपए और आने में किया जाता था। 18 जून 1869 भारतीय रूपये को औपचारिक रूप से असीमित वैध मुद्रा के रूप में स्थापित किया गया। 23 अगस्त 1871 को रुपये का दशमलवीकरण किया गया और उसे 100 सेंट में विभाजित किया गया और 1 जनवरी 1872 ब्रिटिश मुद्रा को एक रुपया = 2 शिलिंग तीन पेंस की दर से पूरी तरह हटाकर भारतीय रुपये को एकमात्र वैध मुद्रा घोषित किया गया। श्रीलंका के केन्द्रीय बैंक ने 1957 के बाद से कई स्मारक सिक्के जारी किए हैं। अपनी 60 वीं वर्षगांठ के अवसर पर, 15 दिसम्बर 2010 को श्रीलंका के केन्द्रीय बैंक ने 5000 रुपए मूल्य का बहुरंगी चांदी का स्मारक सिक्का जारी किया था। यह सिक्का केन्द्रीय बैंक द्वारा जारी किए गया पहला बहुरंगी सिक्का था।
सरकारिया आयोग

सरकारिया आयोग का गठन भारत सरकार ने 9 जून 1983 में किया था। इसके अध्यक्ष सर्वोच्च न्यायालय के सेवानिवृत्त न्यायधीश न्यायमूर्ति रणजीत सिंह सरकारिया थे। इसका कार्य भारत के केन्द्र-राज्य सम्बन्धों से सम्बन्धित शक्ति-संतुलन पर अपनी संस्तुति देना था। कर्नाटक के पूर्व मुख्यमंत्री एसआर बोम्मई ने अपनी सरकार की बर्खास्तगी को 1989 में सुप्रीम कोर्ट में चुनौती दी थी और राज्य विधानसभा में शक्ति परीक्षण कराने के उनके आग्रह को राज्यपाल द्वारा ठुकरा देने के निर्णय पर सवाल उठाया था। सुप्रीम कोर्ट की नौ सदस्यीय एक पीठ ने बोम्मई मामले में मार्च 1994 में अपना ऐतिहासिक फैसला सुनाया और राज्यों में केंद्रीय शासन लागू करने के संदर्भ में सख्त दिशा-निर्देश तय किए।इस मामले में आयोग ने 1988 में अपनी रिपोर्ट सरकार को सौंपी तथा 247 अनुसंशाय की थी। न्यायमूर्ति सरकारिया ने केंद्र-राज्य संबंधों और राज्यों में संवैधानिक मशीनरी ठप हो जाने की स्थितियों की व्यापक समीक्षा की और 1988 में सौंपी गई अपनी रिपोर्ट में उन्होंने इस संदर्भ में समग्र दिशा-निर्देश सामने रखे। उन्होंने कहा कि राज्यपालों की नियुक्ति में मुख्यमंत्रियों से सलाह ली जानी चाहिए। राज्यपालों के पक्षपातपूर्ण आचरण पर अंकुश लगाने के लिए कदम उठाए जाने चाहिए। यदि चुनाव में किसी दल या गठबंधन को स्पष्ट बहुमत नहीं मिलता है तो राज्यपाल को सबसे बड़े चुनाव पूर्व गठबंधन को सरकार बनाने के लिए आमंत्रित करना चाहिए। राज्यपालों को राजभवन के लान में विधायकों की गिनती कर किसी दल या गठबंधन के बहुमत के बारे में निर्णय नहीं लेना चाहिए। बहुमत का परीक्षण राज्य विधानसभा में ही होना चाहिए। इस आयोग ने कुछ अन्य सिफारिशें भी की। सरकारिया आयोग का गठन
भारत के राष्ट्रपतियों की सूची

यह इस पृष्ठ का "देखा हुआ" स्तर तक पुनरीक्षित अवतरण है भारत का राष्ट्रपति देश का मुखिया और भारत का प्रथम नागरिक होता है। राष्ट्रपति के पास भारतीय सशस्त्र सेना की भी सर्वोच्च कमान होती है। भारत का राष्ट्रपति लोक सभा, राज्यसभा और विधानसभा के निर्वाचित सदस्यों द्वारा चुना जाता है। भारत के राष्ट्रपति का कार्यकाल 5 वर्षों का होता है। भारत की स्वतंत्रता से लेकर अब तक 14 राष्ट्रपति हो चुके हैं।1 भारत के राष्ट्रपति पद की स्थापना भारतीय संविधान के द्वारा की गयी है। इन 14 राष्ट्रपतियों के अलावा 3 कार्यवाहक राष्ट्रपति भी हुए है जो पदस्थ राष्ट्रपति की मृत्यु के बाद बनाये गए है।भारत के प्रथम राष्ट्रपति डॉ॰ राजेंद्र प्रसाद थे। 7 राष्ट्रपति निर्वाचित होने से पूर्व राजनीतिक पार्टी के सदस्य रह चुके है। इनमे से 6 भारतीय राष्ट्रीय कांग्रेस और 1 जनता पार्टी के सदस्य शामिल है, जो बाद राष्ट्रपति बने. दो राष्ट्रपति, ज़ाकिर हुसैन और फ़ख़रुद्दीन अली अहमद, जिनकी पदस्थ रहते हुए मृत्यु हुई. भारत के 13वे राष्ट्रपति प्रणब मुखर्जी है जो 25 जुलाई 2012 को भारत के राष्ट्रपति के तौर पर निर्वाचित हुए राष्ट्रपति रहने से पूर्व वे भारत सरकार में वित्त मंत्री, विदेश मंत्री, रक्षा मंत्री और योजना आयोग के उपाध्यक्ष रह चुके है। वे मूल रूप से पश्चिम बंगाल के निवासी है इसलिए वे इस राज्य से पहले राष्ट्रपति हैं। इससे पूर्व राष्ट्रपति प्रतिभा पाटिल भारत की पहली महिला राष्ट्रपति है। 25 जुलाई 2017 को राष्ट्रपति का पद रामनाथ कोविंद को प्राप्त हुआ जो भारत के 14वे राष्ट्रपति थे। वर्तमान में द्रौपदी मुर्मू भारत की दूसरी महिला राष्ट्रपति है। 25 जुलाई 2022 को भारत की पन्द्रहवीं राष्ट्रपति बनी है। भारत के राष्ट्रपतियों की सूचि इस प्रकार है - इस पृष्ठभूमि के अंतर्गत लिखे गए नाम कार्यवाहक राष्ट्रपतियों के हैं। राजेन्द्र प्रसाद · सर्वपल्ली राधाकृष्णन · ज़ाकिर हुसैन · वी॰ वी॰ गिरि† · मुहम्मद हिदायतुल्लाह† · वी॰ वी॰ गिरि · फ़ख़रुद्दीन अली अहमद · बासप्पा दनप्पा जत्ती† · नीलम संजीव रेड्डी · ज़ैल सिंह · रामस्वामी वेंकटरमण · शंकरदयाल शर्मा · कोच्चेरील रामन नारायणन · अब्दुल कलाम · प्रतिभा देवीसिंह पाटिल · प्रणब मुखर्जी · राम नाथ कोविन्द · द्रौपदी मुर्मू
मृत्तिका खनिज

जलीय अलमुनियम फिल्लोसिलिकेट (hydrous aluminium phyllosilicates) मृत्तिका खनिज (Clay minerals) कहलाते हैं। कभी-कभी इनमें विभिन्न मात्राओं में लोहा, मैगनीशियम, अल्कली धातुओं आदि के धनायन भी मौजूद होते हैं। एक खनिज आमतौर पर abiogenic, एक रासायनिक सूत्र द्वारा प्रदर्शनीय, कमरे के तापमान पर ठोस और स्थिर है और एक का आदेश दिया परमाणु संरचना है कि एक स्वाभाविक रूप से होने वाली पदार्थ है। यह खनिज या गैर खनिजों की कुल किया जा सकता है, जो एक चट्टान से अलग है और एक विशिष्ट रासायनिक संरचना नहीं है। एक खनिज की सही परिभाषा विशेष रूप से आवश्यकता के संबंध में, बहस के दायरे में है एक वैध प्रजातियों abiogenic हो और यह एक का आदेश दिया परमाणु संरचना होने के संबंध के साथ एक हद तक कम करने के लिए . खनिजों के अध्ययन खनिज कहा जाता है। 4,900 ज्ञात खनिज प्रजातियां खत्म हो गई हैं, इनमें से 4,660 से अधिक अंतर्राष्ट्रीय खनिज एसोसिएशन (आईएमए) द्वारा अनुमोदित किया गया है। सिलिकेट खनिज पृथ्वी की पपड़ी के 90 % से अधिक की रचना करते हैं . विविधता और खनिज प्रजातियों की बहुतायत पृथ्वी के रसायन विज्ञान के द्वारा नियंत्रित किया जाता है। सिलिकॉन और ऑक्सीजन सिलिकेट खनिजों की प्रबलता में सीधे अनुवाद जो पृथ्वी की पपड़ी का लगभग 75 % का गठन . खनिज विभिन्न रासायनिक और भौतिक गुणों द्वारा प्रतिष्ठित हैं . रासायनिक संरचना और क्रिस्टल संरचना में अंतर विभिन्न प्रजातियों भेद और बदले में इन गुणों के गठन के खनिज की भूगर्भीय पर्यावरण से प्रभावित हैं . तापमान, दबाव और उसके खनिज में एक चट्टान जन कारण परिवर्तन के थोक संरचना में परिवर्तन, लेकिन, एक रॉक अपने थोक रचना बनाए रख सकते हैं, लेकिन तापमान और दबाव परिवर्तन के रूप में लंबे समय के रूप में, अपने खनिज के रूप में अच्छी तरह से बदल सकते हैं। खनिज उनकी रासायनिक संरचना और संरचना से संबंधित हैं जो विभिन्न भौतिक गुणों द्वारा वर्णित किया जा सकता है। आम विशिष्ठ विशेषताओं क्रिस्टल संरचना और आदत, कठोरता, चमक, diaphaneity, रंग, लकीर, तप, दरार, फ्रैक्चर, बिदाई और विशिष्ट गुरुत्व में शामिल हैं . खनिजों के लिए और अधिक विशिष्ट परीक्षण एसिड, चुंबकत्व, स्वाद या गंध और रेडियोधर्मिता की प्रतिक्रिया में शामिल हैं . खनिज कुंजी रासायनिक घटकों द्वारा वर्गीकृत कर रहे हैं, दो प्रमुख प्रणालियों दाना वर्गीकरण और STRUNZ वर्गीकरण हैं . खनिजों के सिलिकेट वर्ग रासायनिक संरचना में polymerization की डिग्री से छह उपवर्गों में विभाजित है। सभी सिलिकेट खनिज का एक आधार इकाई है एक [ SiO4 ] 4 - सिलिका tetrahedra है कि, एक चतुर्पाश्वीय के आकार देता है जो चार ऑक्सीजन anions, समन्वित द्वारा एक सिलिकॉन कटियन है। ये tetrahedra उपवर्गों देने के लिए polymerized जा सकता है: (tetrahedra के इस प्रकार के एक नहीं polymerization, ) orthosilicates, disilicates (दो tetrahedra के साथ बंधुआ), cyclosilicates (tetrahedra के छल्ले), inosilicates (tetrahedra की चेन), phyllosilicates (tetrahedra की शीट) और tectosilicates (tetrahedra के तीन आयामी नेटवर्क) . अन्य महत्वपूर्ण खनिज समूहों के मूल तत्व, sulfides, आक्साइड, halides, कार्बोनेट, sulfates और फॉस्फेट शामिल हैं .== प्रमुख समूह == मृत्तिका खनिजों के अन्तर्गत निम्नलिखित समूह आते हैं-
मैजेलन जलडमरूमध्य

मगेलैन (Magellan) या 'मैजेलन' एक जलडमरूमध्य है जो दक्षिणी अमरीका के धुर दक्षिण में, दक्षिण अमरीका को टिएरा डेल फूएगो एवं अन्य द्वीपों से अलग करनेवाला, ३३० मील लंबा एवं २½ से १५ मील चौड़ा एक जलडमरूमध्य है। पश्चिम की ओर इसका कुछ भाग अर्जेंटीना से संबंधित है। शेष भाग चिली से मिला है। सन् १५२० में मैजेलन (अन्वेषक) द्वारा इसकी खोज की गई थी। पनामा नहर बनने से पूर्व व्यापारिक मार्गों की दृष्टि से इसका अधिक महत्व था।
भांग का पौधा

भांग (वानस्पतिक नामः Cannabis indica) एक प्रकार का पौधा है जिसकी पत्तियों को पीस कर भांग तैयार की जाती है। उत्तर भारत में इसका प्रयोग बहुतायत से स्वास्थ्य, हल्के नशे तथा दवाओं के लिए किया जाता है। भारतवर्ष में भांग के अपने आप पैदा हुए पौधे सभी जगह पाये जाते हैं। भांग विशेषकर उत्तर प्रदेश, बिहार एवं पश्चिम बंगाल में प्रचुरता से पाया जाता है। भांग के पौधे 3-8 फुट ऊंचे होते हैं। इसके पत्ते एकान्तर क्रम में व्यवस्थित होते हैं। भांग के ऊपर की पत्तियां 1-3 खंडों से युक्त तथा निचली पत्तियां 3-8 खंडों से युक्त होती हैं। निचली पत्तियों में इसके पत्रवृन्त लम्बे होते हैं। भांग को भगवान शंकर पर भी चढ़ाया जाता है। भांग के नर पौधे के पत्तों को सुखाकर भांग तैयार की जाती है। भांग के मादा पौधों की रालीय पुष्प मंजरियों को सुखाकर गांजा तैयार किया जाता है। भांग की शाखाओं और पत्तों पर जमे राल के समान पदार्थ को चरस कहते हैं। भांग की खेती प्राचीन समय में 'पणि' कहे जानेवाले लोगों द्वारा की जाती थी। ईस्ट इण्डिया कम्पनी ने कुमाऊँ में शासन स्थापित होने से पहले ही भांग के व्यवसाय को अपने हाथ में ले लिया था तथा काशीपुर के नजदीक डिपो की स्थापना कर ली थी। दानपुर, दसोली तथा गंगोली की कुछ जातियाँ भांग के रेशे से कुथले और कम्बल बनाती थीं। भांग के पौधे का घर गढ़वाल में चांदपुर कहा जा सकता है। इसके पौधे की छाल से रस्सियाँ बनती हैं। डंठल कहीं-कहीं मशाल का काम देता है। पर्वतीय क्षेत्र में भांग प्रचुरता से होती है, खाली पड़ी जमीन पर भांग के पौधे स्वभाविक रूप से पैदा हो जाते हैं। लेकिन उनके बीज खाने के उपयोग में नहीं आते हैं। टनकपुर, रामनगर, पिथौरागढ़, हल्द्वानी, नैनीताल, अल्मोडा़, रानीखेत,बागेश्वर, गंगोलीहाट में बरसात के बाद भांग के पौधे सर्वत्र देखे जा सकते हैं। नम जगह भांग के लिए बहुत अनुकूल रहती है। पहाड़ की लोक कला में भांग से बनाए गए कपड़ों की कला बहुत महत्वपूर्ण है। लेकिन मशीनों द्वारा बुने गये बोरे, चटाई इत्यादि की पहुँच घर-घर में हो जाने तथा भांग की खेती पर प्रतिबन्ध के कारण इस लोक कला के समाप्त हो जाने का भय है। होली के अवसर पर मिठाई और ठंडाई के साथ इसका प्रयोग करने की परंपरा है। भांग का इस्तेमाल लंबे समय से लोग दर्द निवारक के रूप में करते रहे हैं। कई देशों में इसे दवा के रूप में भी उपलब्ध कराया जाता है। 1. 1. एक हेक्टर भांग 25 हेक्टर जंगल जितना ऑक्सीजन छोड़ती है। भांग 4 महीने में और पेड़ 20-50 साल में । 2. 2. एक हेक्टेयर भांग से 4 हेक्टेयर जंगल उतने ही कागज मिलते हैं। 3. पेड़ 3 बार रीसाइक्लेबल पेपर बनाते हैं जबकि भांग 8 बार रीसाइक्लेबल पेपर बनाता है। हेम्प पेपर सबसे अच्छा और सबसे टिकाऊ है। 5. भांग के पौधे एक विकिरण जाल हैं। भांग के पौधे हवा को शुद्ध करते हैं। Vo)) LTE2 6. दुनिया में कहीं भी भांग पैदा हो सकती है, इसे पानी की बहुत जरूरत है। इसके अलावा, क्योंकि यह परजीवी से खुद को बचा सकता है, इसे कीटनाशक की आवश्यकता नहीं है। 7. हेम्प टेक्सटाइल अपनी खुद की प्रॉपर्टीज पर फ्लैक्स उत्पादों का प्रदर्शन करते हैं। 48% 8. भांग किनारे, रस्सियों, बैग, जूते, टोपी के उत्पादन के लिए एक आदर्श पौधा है..
2009 आन्ध्र प्रदेश के मुख्यमंत्री के हैलीकॉप्टर की दुर्घटना

2009 आंध्र प्रदेश के मुख्यमंत्री के हैलीकॉप्टर की दुर्घटना 2 सितम्बर 2009 में रूद्रकोंडा पहाड़ी के समीप हुई थी, कुर्नूल, आंध्र प्रदेश, से 40 नॉटिकल मील (74 किमी) दूर। आंध्र प्रदेश सरकार का यह हैलीकॉप्टर बॅल 430 हैलीकॉप्टर था। घटना में आंध्र प्रदेश के मुख्यमंत्री और भारतीय राष्ट्रीय कांग्रेस के राजनेता वाइ एस राजशेखर रेड्डी की मृत्यु हो गई थी।
अभियांत्रिकी एवं ग्रामीण प्रौद्योगिकी संस्थान, इलाहाबाद

अभियांत्रिकी एवं ग्रामीण प्रौद्योगिकी संस्थान (आईoईoआरoटीo) भारत का एक प्रमुख तकनीकी संस्थान है जो उत्तर प्रदेश के प्रयागराज (पूर्व में इलाहाबाद) में स्थित है। 1955 में स्थापित, यह एशिया का पहला पॉलीटेक्निक था। यह इंजीनियरिंग और प्रौद्योगिकी में डिप्लोमा और डिग्री कार्यक्रम प्रदान करता है। आईईआरटी की स्थापना 1955 में एक सिविल इंजीनियरिंग स्कूल के रूप में हुई थी, जिसकी अध्यक्षता दिवंगत शंकर सरन और सचिव के रूप में दिवंगत विश्वामित्र ने की थी। यह उस समय एशिया का पहला पॉलीटेक्निक था। 1962 में उत्तर प्रदेश सरकार ने इसे अधिग्रहित किया और इसका नाम बदलकर इलाहाबाद पॉलीटेक्निक किया गया। 1982 में पुनः इसका नाम बदलकर इंस्टीट्यूट ऑफ इंजीनियरिंग एंड रूरल टेक्नोलॉजी कर दिया गया और इसे शैक्षिक स्वायत्तता प्रदान की गई। 2001 में इसे सरकारी वित्त पोषण के तहत B.Tech डिग्री पाठ्यक्रम शुरू करने का अधिकार मिला। आईoईoआरoटीo में विभिन्न इंजीनियरिंग और प्रबंधन क्षेत्रों में डिप्लोमा कार्यक्रम उपलब्ध हैं।  कंप्यूटर एप्लीकेशंस में पोस्ट डिप्लोमा (PDCA) आईoईoआरoटीo के इंजीनियरिंग डिग्री डिवीजन में B.Tech कार्यक्रम निम्नलिखित क्षेत्रों में उपलब्ध हैं: आईoईoआरoटीo का परिसर 26.5 एकड़ में फैला हुआ है और इसमें छात्रावास, पुस्तकालय, चिकित्सा सेवाएँ, और IT इंफ्रास्ट्रक्चर जैसी आधुनिक सुविधाएँ हैं। आईoईoआरoटीo में लड़कों और लड़कियों के लिए अलग-अलग छात्रावास हैं, जिनमें सभी आवश्यक सुविधाएँ प्रदान की जाती हैं। आईoईoआरoटीo में छात्र और संकाय के लिए नियमित चिकित्सा सेवाएँ उपलब्ध हैं। आईoईoआरoटीo का केंद्रीय पुस्तकालय छात्रों को शैक्षिक और तकनीकी संदर्भ सामग्री प्रदान करता है। आईoईoआरoटीo में अच्छे IT संसाधन हैं, जिनमें कैंपस के सभी क्षेत्रों में इंटरनेट सेवा उपलब्ध है। आईoईoआरoटीo के प्रशिक्षण और प्लेसमेंट सेल का उद्देश्य छात्रों के लिए नौकरी के अवसरों की तलाश करना है। संस्थान के प्रमुख नियोक्ता में TCS, IBM, Infosys, Wipro, आदि शामिल हैं।